laion/Wikipedia-Exotic huggingface dataset:
Rokõtne

Rokõtne (ukraina keeles Рокитне) on alev Ukrainas Kiievi oblastis Bila Tserkva rajoonis Rossi jõe ääres. Elanike arv on 2021. aasta seisuga 10 605. Aastal 2019 oli elanikke 10 938 ja 2001. aastal 13 790. Чисельність наявного населення України на 1 січня 2019 року, vaadatud 1.07.2019.
Ants Nisumaa

Ants Nisumaa (sündinud 1. juunil 1944) on eesti harrastuskunstnik ja kirjanik. Koolipõlves Ants Nisumaa oma lõbuks ei joonistanud ja noorpõlves tegi mõned graveeringud käekelladele, nagu siis moes oli. Esimesed maalid valmisid 2000. aastal.[viide?] Enamasti on põhiteemaks looduse maalimine õlivärvidega ja puidugraveeringud.[viide?] "Elust enesest" (2011) "Sarvetoa jutud" (2020)
Rubik's Revenge

Rubik's Revenge (tõlkes Rubiku kättemaks) ehk 4x4x4 kuubik (ka 4x4 kuubik) on keeruline kuubikukujuline pusle, mis on lõigatud 3 korda mööda igat kolme telge. See sarnaneb Rubiku kuubikule. 4x4x4 kuubiku leiutas 1981. aastal Péter Sebestény ja seda müüdi "Rubiku kuubiku" nime all. 1990. aastatel neid ei toodetud. 1998. aastal patenteeris Chen Seni Li uue mehhanismi oma East Sheeni 4x4x4 kuubiku jaoks (välja antud umbes 2003). 2000. aastal hakkas Meffert müüma vana Rubiku kuubiku mehaanika koopiaid nime all "Cube Masters". Samuti hakkas 2000. aasta lõpus Rubik's uuesti välja andma 4x4 kuubikuid. Alates 2010. aastast on üksteise järel ilmunud teisi kaubamärke eesotsas Shengshou, Dayani ja MF8-ga. Kuubiku lahendamise maailmarekordiomanik on Max Park USAst, kes saavutas võistlusel Bay Area Speedcubin' 29 PM 2022 üksikaja 16,79 sekundit ja keskmise aja 19,88 sekundit. Eesti rekordid on Kaur Tuule valduses, kes saavutas võistlusel Tallinn Open 2022 aja 27,96 sekundit (üksiktulemus) ja võistlusel TEC Open 2022 31,53 sekundit (keskmine aeg). Records WCA (vaadatud 28. aprillil 2022) Records : Estonia WCA (vaadatud 11. detsembril 2022)
NLAW

NLAW (inglise keeles Next generation Light Anti-tank Weapon) on Rootsi ja Suurbritannia koostöös valminud kerge õlalt lastav ühekordne lase-ja-unusta tankitõrjerelv. NLAW eripärad on selle väike minimaalne laskekaugus, sihtmärgi liikumise prognoosimisel põhinev juhtimissüsteem ja võimalus valida otsese ja ülalt langeva rünnakuprofiili vahel. Need omadused võimaldavad relva kasutada soomustatud ja soomustamata sõidukite ning hoonete ja kaitserajatiste ründamiseks.  Indoneesia  Luksemburg  Rootsi  Soome  Suurbritannia  Šveits  Ukraina FGM-148 Javelin Stugna-P NLAW. Saab. Vaadatud 5. mail 2023. Українські морпіхи опановують ПТРК NLAW та гранатомети M141. Мілітарний. Vaadatud 28. oktoobril 2022.  NLAW – pildid, videod ja helifailid Wikimedia Commonsis
Bleed

Bleed on lõikevaru, mis trükise järeltöötluses maha lõigatakse. Tavaliselt trükitakse trükikodades veidi suuremale paberile, kui on trükise lõppformaat ning hiljem, (kui ajakiri või raamat on köidetud) lõigatakse need õigesse suurusse. Sellise lõikamise korral ei pruugi lõikus toimuda kõikidel lehtedel täpselt mööda ettenähtud lõikejoont, kuna lehtede voltimise, köitmise jne käigus võivad tekkida nihked. Lubatud tolerantsi piires võib lõikejoon olla dokumendi puhtast formaadist veidi sees- või väljaspool. Näiteks A4 dokument (mõõtmetega 210x297 mm) ning sellele lisanduv 5mm bleed annab dokumendi, mille paberi suurus oleks 220x307 mm.
Graball

Graball on mitme paiga nimi. Graball on asula Alabama osariigis. Graball on asula Gibsoni maakonnas Tennessee osariigis. Graball on asula Marshalli maakonnas Tennessee osariigis. Graball on asula Sumneri maakonnas Tennessee osariigis.
Värvi kuivamine

"Värvi kuivamine" on Charlie Lyne'i kümme tundi ja seitse minutit pikk film värvi kuivamisest. Lyne lõi teose 2016. aastal protestina tsensuuri ja sõltumatute filmiloojate jaoks liiga kõrge klassifitseerimistasu vastu (ligi 1000 naela filmi kohta), sundides Suurbritannia Filmide Klassifitseerimise Nõukogu (British Board of Film Classification, BBFC) seda filmi vaatama. Iga filmi kategoriseerimise eest küsis BBFC 101,5 naela, lisaks 7.09 naela iga minuti eest. Protesti mõjukuse suurendamiseks pidi film seega võimalikult pikk olema ning Lyne käivitas selleks Kickstarteris ühisrahastuse, olles eelnevalt salvestanud 14 tundi värvi kuivamist. Tal õnnestus 686 inimese abiga koguda ligi 6000 naela ja film avaldati 2016. aasta 26. jaanuaril 10 tunni ja 7 minuti pikkusena. BBFC andis teosele U kategooria, mis tähendab, et see sobib igas vanuses vaatajale. filmikunst tsensuurikomitee Miller, Nick (27. jaanuar 2016). "Filmmaker forces UK censorship board to sit through 607-minute film of paint drying". Sydney Morning Herald. Vaadatud 2. septembril 2018. Haysom, Sam. "Man forces UK film censors to watch 10 hours of paint drying". Mashable. Vaadatud 18. juulil 2019. Loughrey, Clarisse. "BBFC rates Paint Drying film 'U', after sitting through all 607 minutes". The Independent. Independent Print Limited. Vaadatud 23. juunil 2018. Vincent, Alice (26. jaanuar 2016). "Why the BBFC watched paint dry for 10 Hours: filmmaker Charlie Lyne explains". Telegraph.co.uk. Ohlheiser, Abby (19. november 2015). "A filmmaker is trolling the British film board with an unbelievably long movie of paint drying". The Washington Post. "Make the Censors Watch 'Paint Drying'". Kickstarter. Vaadatud 25. mail 2019. "This 10-hour documentary is really like watching paint dry". EW. Vaadatud 20. veebruaril 2020.
Thomas Waitz

Thomas Alexander Waitz (sündinud 16. mail 1973 Viinis) on Austria mahepõllumees, metsamees ja roheliste partei poliitik. Ta oli Euroopa Parlamendi liige 2017. aasta novembrist kuni 2019. aasta Euroopa Parlamendi valimisteni Austrias. Pärast Brexitit 31. jaanuaril 2020 eraldati Austriale veel üks koht, mis talle langes. 1. novembril 2019 valiti ta koos Evelyne Huytebroeckiga Belgia rohelistest (Ecolo, Groen) Euroopa Roheliste Partei kaasesimeheks. Ta sündis Austrias Viinis. Pärast kooli lõpetamist ja maailmas reisimist asutas ta 1994. aastal koos abikaasaga Steiermargi liidumaa lõunaosas Leibnitzi ringkonnas talu. Nende talu põhisektor on segamets-istutusmets, mis baseerub looduslähedase metsamajandamise teoorial. Nende talu teine fookus on ökoloogiline mesindus; sellel on umbes 70 Kraini mesilaste kolooniat. Farmi kolmas sektor on loomakasvatus: kraini kivilambad ja borderkollid. Borderkollid on koolitatud karjakoerteks. Ta on seotud ka Sloveenias asuva väikese saematerjali tehasega. Ta oli aastatel 2017–2019 ja uuesti aastast 2020 Euroopa Parlamendi liige. Tal on kolm last. Europarlamendi saadik: Eesti metsamajandamine ei ole jätkusuutlik, lageraie ei ole õige viis
Johnnie Walker

Teiste kasutuste kohta vaata artiklit Johnnie Walker (täpsustus). Johnnie Walker on Šoti viski mark, mis kuulub Suurbritannia ettevõttele Diageo. See on pärit Kilmarnockist East Ayrshire'ist Šotimaalt. Viskimargile pani 19. sajandil aluse vürtspoodnik John Walker. See on maailma populaarseim segatud Šoti viski mark, nt aastal 2016 müüdi seda üle maailma 156,6 miljonit liitrit. "Scotch Whisky Brand Champion 2017: Glenfiddich". thespiritsbusiness.com. 11. juuni 2017. Vaadatud 16. detsember 2017. MacLean, Charles (2003). Scotch Whisky: A Liquid History. Cassell Illustrated. ISBN 1-84403-078-4. Molavi, Afshin. "Straight Up: How Johnnie Walker conquered the world". Foreign Policy. The Slate Group (September/October 2013). Vaadatud 8. oktoobril 2013. Micallef, Joseph (2015). Scotch Whisky, its History, Production and Appreciation. Vancouver, Portland: Antioch Downs Press www.AntiochDownsPress.com. ISBN 978-0-9947571-1-1.
Elfriide Maran

Elfriide Maran (sündinud Elfriide Unt, kuni 1937. aastani Elfriide Mihkelson ; 25. märts 1905 Tartu – 25. jaanuar 1998) oli eesti skulptor. Õppis 1916–1918 Pihkva kunsttööstuskoolis, mis jäi lõpetamata. Kunstihariduse omandas vaheaegadega 1921–1925 Pallase kunstikoolis Konrad Mäe ateljees maali erialal. 1951. aastal lõpetas ERKI skulptuuri eriala. 1951–1953 töötas Tallinna Arhitektuuri ja Ehitustehnikumis joonistusõpetajana. 1953–1962 oli Kunstitoodete kombinaadi skulptuuri ateljee juhataja-kunstnik. Elfriide Marani maalilooming Pallase aegadest ei ole säilinud. Skulptuuris harrastas ta enamasti portreid, eriti laste peade modelleerimist. Näitustel esinemist alustas 1952. aastal Tallinna vabariiklikul kunstinäitusel Kunstihoones. 1961. aastal astus Eesti NSV Kunstnike Liitu. Tema poeg on maalikunstnik Olav Maran. "Perekonnanimede muutmine". Riigi Teataja lisa nr 29. 1937. Lk 1488. Vaadatud 16. mail 2024. "Priidu Aavik, Elfriede Maran, Aleksander Peek, Harry Tertsius, Richard Uutmaa". Koost: Vilma Reinholm. Grupinäituse kataloog. Tallinn 1965
Taylor Leier

Taylor Leier (sündinud 15. veebruaril 1994 Saskatoonis) on Kanada jäähokimängija, kes mängib Saksamaa kõrgliiga klubis Straubing Tigers ründajana vasakäärel. Aastatel 2011–2014 mängis ta Western Hockey League'i klubis Portland Winterhawks (WHL), kellega tuli 2013. aastal WHL-i meistriks. 2012. aastal valis Philadelphia Flyers ta NHL-i draft '​is 117. valikuna. 2013. aasta septembris sõlmis ta Flyersiga kolmeaastase lepingu. Hooajal 2013–14 asus ta mängima American Hockey League'is (AHL) Flyersi tütarklubis Lehigh Valley Phantoms. NHL-is debüteeris ta 14. novembril 2015 mängus Carolina Hurricanesi vastu. Hooajal 2015–16 mängis Leier NHL-is kokku kuues mängus, kuid ei kogunud neis ühtegi resultatiivsuspunkti. Esimese värava lõi Leier NHL-is 17. detsembril 2016 mängus Dallas Starsi vastu. Hooaegadel 2016–17 ja 2017–18 sai ta NHL-is 49 mänguga kirja kokku kaks väravat ja neli väravasöötu. Phantomsi mängijana osales Leier 2017. aastal AHL-i tähtede mängul, kus ta valiti tähtede mängu väärtuslikumaks mängijaks. 2019. aasta jaanuaris kaubeldi Leier Flyersist Justin Bailey vastu Buffalo Sabresi. Sabresis ta NHL-is ei mänginud, küll aega Sabresi tütarklubis Rochester Americans AHL-is. 2021. aasta jaanuaris sõlmis ta lepingu Tšehhi kõrgliiga klubiga Třineci HC Oceláři. Tema leping katkestati pärast kümmet mängu. Hooaja 2020–21 lõpus mängis Leier Saksamaa kõrgliiga klubis Mannheimi Adler. 2021. aasta augustis sõlmis ta lepingu Straubing Tigersiga, kus ta asus mängima koos endiste Flyersi mängijate Jason Akesoni ja Brandon Manningiga. 2014. aasta juunioride maailmameistrivõistlustel saavutas Leier Kanada kuni 20-aastaste koondisega neljanda koha. "Flyers re-sign Taylor Leier". nhl.com. 14.7.2017. Vaadatud 14.4.2022 "Flyers acquire right wing Justin Bailey from Buffalo". nhl.com. 17.1.2019. Vaadatud 13.4.2022 "Steelworkers strengthen squad with two Canadians". HC Oceláři Třinec. 3.1.2021. Vaadatud 13.4.2022 "STRAUBING TIGERS VERPFLICHTEN STÜRMER TAYLOR LEIER". straubing-tigers.de. 26.8.2021. Vaadatud 14.4.2022 Taylor Leier NHL.com lehel Taylor Leier hockeydb.com lehel
Veinipealinn

Veinipealinna tiitlit kandis 1998. aastast Eestis Põltsamaa, kus toodeti viiendik kogu riigi veinimahust. Rohkem kui saja aasta pikkuse veinitootmise traditsiooni on lubanud piirkonna suurim veinitootja Orkla Eesti lõpetada 2023. aastaks ning sellega seoses on vabanenud veinipealinna tiitel uutele pretendentidele. Liivimaa vasallkuningriigi pealinn Kersti Neiman (20. juuli 1998). "Põltsamaa sai veinipealinnaks". Õhtuleht. Manona Paris (14. jaanuar 2022). "LEGENDI LÕPP! Veinipealinnas Põltsamaa lõpeb veinide tootmine, tulevik kuulub alkovabadele toodetele". Õhtuleht.
Vello Talviste

Vello Talviste (sündinud 1. augustil 1952 Novosibirski oblastis) on eesti haridustegelane. Lõpetanud Tartu Riikliku Ülikooli füüsika-keemiateaduskonna. Pedagoogitööd on ta teinud aastast 1976. Paide Gümnaasiumi/Hammerbecki põhikooli direktor 2005–2022. Asutas 1991. aastal heategevusliku Lions-klubi Paide Bastion. 2007 Paide linna vapimärk 2009 Järvamaa teenetemedal 2019 briljantidega Rukkilille medal 2020 Paide linna aukodanik
Smirnoff

Muude kasutuste kohta vaata artiklit Smirnoff (täpsustus). Smirnoff on viinamark, mis kuulub 1997. aastal asutatud Suurbritannia ettevõttele Diageo. Smirnoffile pani 19. sajandil Moskvas aluse Pjotr Arsenjevitš Smirnov. Seda müüakse 130 riigis ning toodetakse mitmel pool maailmas. Smirnoffi tooteperre kuulub lisaks viinale ka maitseviinasid ja linnasejooke. 2014. aastal oli Smirnoff maailma suurima läbimüügiga viinamark. Smirnoffi viin on valmistatud laagerdamata, Pjotr Smirnovi välja töötatud traditsioonilisel filtreerimismeetodil. Retsepti nr 21 lõi Pjotr Smirnovi poeg Vladimir pärast seda, kui oli oktoobrirevolutsiooni ajal Venemaalt põgenenud. Viinasõda Himelstein, Linda (2010). The King of Vodka: The Story of Pyotr Smirnov and the Upheaval of an Empire. HarperCollins. ISBN 9780060855918. "Top 10 best-selling vodka brands". www.thespiritsbusiness.com (inglise). 23. juuni 2015. Vaadatud 30. mai 2017. Smirnoff Ettevõtte koduleht Smirnoff Vodka veebisaidil thebar.com Smirnoff and Smirnov back together 28. veebruar 2006 Smirnoff and Smirnov battle it out in Russia's vodka wars 28. november 1997 Yes, Olga, There is a Mr. Smirnoff: The Odd History of Smirnoff Vodka
Bavar-373

Bavar-373 on Iraani mobiilne pikamaa maa-õhk-rakettide ballistiliste rakettide süsteem. Pärast Venemaa keeldu S-300 eksportimiseks Iraani (mis tühistati 2015. aastal) otsustas Iraan siseriiklikult sarnase süsteemi ise välja töötada. Süsteemi nimeks sai Bavar-373. Bavar tähendab pärsia keeles "usk" ja 373 on prohvet Muhamedi nime Abjad number. Esimene prototüüp ehitati 22. novembril 2011. 21. augustil 2016 avaldas Iraan Bavar-373 tehnilised andmed. Süsteem kujutab vertikaalset ristkülikukujulist stardikanistrit, mille üksikasjad viitavad kuumkäivitussüsteemile, erinevalt sarnasest süsteemis nagu S-300 kasutatavast külmlaskmisest. Iraani kaitseülema sõnul suudab Bavar-373 tuvastada sihtmärke või lennukeid enam kui 300 km kaugusel, lukustada need umbes 250 km kaugusel ja hävitada 200 km kaugusel. Iraan kasutas 2020. aasta oktoobri lõpus esimest korda oma kodumaist raketitõrjesüsteemi Bavar-373 ühisel õhutõrjeõppusel, koodnimega Guardians of Velayat Sky-99. Bavar-373 süsteem on võimeline tuvastama kuni 100 sihtmärki, jälgima neist 60 ja tegelema samaaegselt kuuega. Bavaril on tuvastamiseks S-riba tuvastusradar ja rakettide juhtimiseks (lühema ulatusega) X-Band tulejuhtimisradar Me’raj-4. Mõlemad on aktiivsed elektrooniliselt skaneeritud massiivi radarid. Bavar suudab tabada sihtmärke kuni 27 kilomeetri kõrgusel. "Army Commander Lauds Iranian Air Defense Systems". Tasnim News Agency. 26. august 2019. "Iran unveils Bavar-373 missile defense system". IRNA. 22. august 2019.
Koer (ajakiri)

  Teksti allikas: https://kennelliit.ee/et/liikmele/ajakiri-koer/ Koer on ajakiri, Eesti Kennelliidu häälekandja. Ajakiri ilmub alates 1992. aastast, sagedusega neli korda aastas. Ajakiri kajastab professionaalse koerakasvatuse ning erinevate koeraharrastustega tegelevate inimeste maailma. Teemade loetelu: koerasport, näitused, võistlused, koertega reisimine, persoonilood, tervis. Alates 2022. aastast ilmub ajakiri ainult veebis (PDF vormingus) Eesti Kennelliidu kodulehel. "Ajakiri "Koer"". kennelliit.ee. EKL. Vaadatud 14. aprillil 2022.[alaline kõdulink] Koduleht
Aasia arlekiinlepatriinu

Aasia arlekiinlepatriinu (Harmonia axyridis) on liik lepatriinulasi. Väga varieeruva tiivamustriga liik. Eestist leiti esimest korda 2021. aastal. Eestis kui invasiivne võõrliik. Merike Linnamägi; Triin Lepik 2022. Aasia arlekiinlepatriinu, uus invasiivne võõrliik Eestis. Eesti Loodus 4: 68–70.
Borodjanka keraamiline kukk

Borodjanka keraamiline kukk on Vassõlkivi majoolikatehase toodanguna valminud majoolikatehnikas keraamiline kukekuju, mis sai kuulsaks pärast Borodjanka pommitamist pealetungi käigus Kiievile 2022. aasta aprilli alguses, kui tabamuse saanud maja kokkuvarisemisel oli seinas tervena säilinud köögikapp nõudega ja keraamiline kukk selle peal. Kuke autoriks peeti algselt majoolikatehase kunstnikku Prokip Bidasjukki, ent hiljem täpsustatud andmetel on dekoratiivse kuke autorid siiski Valeri Protorjev ja Nadija Protorjeva. Mostafa Rachwani (10. aprill 2022). "Ceramic cockerels surprise Boris Johnson and Volodymyr Zelenskiy on Kyiv walk". The Guardian. Patrick Wintour; Luke Harding (10. aprill 2022). "Johnson's Kyiv visit achieved little but was a symbolic win for PM and Zelenskiy". theguardian.com (inglise). TheGuardian.com. Vaadatud 13. aprillil 2022. Яна Осадча (9. aprill 2022). "На кухонній шафі, яка вціліла після обстрілів в Бородянці, впізнали керамічного півника з Василькова". Ukrajinska Pravda. Нестор Дим (9. aprill 2022). ""Півник – символ перемоги": як проста перехожа в Києві завдяки випадковості подарувала Зеленському і Джонсону символічні сувеніри". Новинарня. Чи можливо відновити виробництво васильківських півників, одного з яких подарували Борису Джонсону? Rukotvory, 11. aprill 2022.
36. üksik merejalaväe brigaad

36. üksik kontradmiral Mõhhailo Bilõnskõi nimeline merejalaväe brigaad (ukraina keeles 36-та окрема бригада морської піхоти імені контрадмірала Михайла Білинського) on Ukraina merejalaväe väeüksus. 1. merejalaväepataljon 501. üksik merejalaväepataljon Brigaadi üksused osalesid idarindel Mõkolaijivi lahingus ja Mariupoli lahingus. Mariupolis langes vangi seal brigaadi üksuseid juhtinud Serhi Volõnskõi, kes vabanes vangidevahetuse käigus 2022. aasta septembris. 2022. aasta detsembri seisuga võitlesid brigaadi üksused Donbassi piirkonnas. 2023. aasta jaanuari seisuga võitlesid brigaadi üksused samuti idarindel Donbassi piirkonnas. 2022 - major Serhi Volõnskõi Mõhhailo Bilõnskõi (vasakul) 36. üksik merejalaväe brigaad 2018. aastal Rumeenias Varem kasutatud embleem Varem kasutatud 1. merejalaväepataljoni embleem 36-у окрему бригаду морської піхоти очолив повний кавалер ордена Богдана Хмельницького підполковник Сікоза 04.05.2022 (vaadatud: 08.11.2022) “Можливості ще не вичерпані”: обороною Бахмута керує генерал Гнатов, який виходив із Криму з морпіхами (vaadatud: 22.03.2023) ПОЧЕТНОЕ ЗВАНИЕ: 36-Й ОТДЕЛЬНОЙ БРИГАДЕ МОРСКОЙ ПЕХОТЫ ПРИСВОЕНО ИМЯ КОНТР-АДМИРАЛА БИЛИНСКОГО 07.07.2019 (vaadatud: 30.07.2022) "Азов" и морпехи 36 бригады таки объединились в Мариуполе - Zn.ua, 13.04.2022 (vaadatud: 13.04.2022) ОЛЬГА КИРИЛЕНКО, НАЗАРІЙ МАЗИЛЮК. "Страх є у всіх, але треба йти до кінця". Як морпіхи захищали Миколаїв, а нині наступають на Херсонщині - Ukrajinska Pravda, 20.07.2022 (vaadatud: 30.07.2022) 1-й окремий Феодосійський батальйон морської піхоти (vaadatud: 19.11.2022) Захисники Маріуполя на свободі після обміну полоненими. “Редіс”, “Калина” та “Волина” – вільні (vaadatud: 25.09.2022) На Донеччині морпіхи спалили бойову машину росіян (vaadatud: 24.12.2022) Воїни 36-ОБМП знищили штурмову колону росіян на Донеччині. ВIДЕО - Tsensor.Net 25.01.23 (vaadatud: 25.01.23) УКАЗ ПРЕЗИДЕНТА УКРАЇНИ №683/2022 Про присвоєння С.Волинському звання Герой України. Присвоїти звання Герой України з врученням ордена «Золота Зірка» ВОЛИНСЬКОМУ Сергію Ярославовичу — майору, 01.10.2022
FEU

FEU (inglise keeles forty foot equivalent unit) on merevedudel üleilmselt kasutatav konteinerikäibe mõõtühik (kaubamõõt), mis tähistab 40 jala pikkust merekonteinerit. Selle täpsed mõõdud on 12,2 m (pikkus), 2,44 m (laius) ja 2,59 m (kõrgus). Neljakümnejalaste konteinerite ladustamisel kasutatakse pöördlukke laevadel nii, et pannakse alla kaks kahekümnejalast konteinerit (TEU) ja nende vahele jääb vahe, et oleks võimalik täpselt paigutada nende peale neljakümnejalane konteiner. Lisaks neljakümnejalasele konteinerile on olemas ka tavaline kahekümnejalane konteiner, mis on pikkuselt poole lühem, samas laius ja kõrgus on samad. Neljakümnejalased konteinerid on tuntumad, kuna neid on mugav vedada veoautoga. Sellise autorongi pikkus on lubatud enamikus riikides.
Raam

Raam ehk raamkonstruktsioon või karkasskonstruktsioon on ehitusstruktuuri süsteem, mis toestab ehitustarindi komponente. Raamkonstruktsioonid jagunevad ehitustehnoloogia järgi kahte kategooriasse: Jäigad raamkonstruktsioonid Toestatud raamkonstruktsioonid Jäik raamkonstruktsioon koosneb vertikaalsetest ja horisontaalsetest monoliitselt valmistatud postidest ja taladest, mis taluvad koormuse poolt tekitatut deformatsiooni karkasskonstruktsioonis. Suurim eelis tuleb esile vertikaalsete jõudude talumisel. Puudujäägiks on vähene toestus külgkoormuse vastu. Jäik raamkonstruktsioon jaguneb tehnoloogia alusel kaheks: Fikseeritud (jäik) raamkonstruktsioon ehk ehitise karkass on fikseeritud kindlale aluspinnale. Fikseerimata (jäik) raamkonstruktsioon ehk ehitise karkassi on võimalik vajadusel aluspinnast lahti ühendada. Toestatud raamkonstruktsioon koosneb vertikaalsetest ja horisontaalsetest postidest ja taladest, mis kannavad erisuunalisi koormuseid. Külgkoormuse vastupanu suurendamiseks on postide ja talade vahel tugisüsteem, mis on toestatud raamkonstruktsiooni suurim eelis. Tugisüsteemi puudujäägiks on tugede paiknevusest tingitud arhitektuurilahenduste keerukus. Tugisüsteemide erilahenduste tõttu jagunevad toestatud raamkonstruktsioonid nelja peamisse alamgruppi: Üksikud diagonaalsed toed ehk triangulatsioon moodustatakse diagonaalsete konstruktsioonielementide paigutamisega konstruktsiooniraami ristkülikukujulistele lõigetele, mis toestab ja aitab raami stabiliseerida. Üksikute tugede korral peavad toestused olema piisavalt vastupidavad tangensiaalpingele,paindele ja survele. Rist-toestus ehk tugisüsteem mille puhul kasutatakse kahte ristuvat diagonaali, kuna külgsuunaliste jõudude korral peab pingele korraga vastu pidama ainult üks tugi, saab kasutada rist-tugedes terastrosse. K-toestus ehk tugisüsteem, kus toed on paigutatud sammaste keskmetesse. Sellise lahendusega on suurem paindlikkus fassaadi avade loomisel, mille tulemuseks on horisontaaltalade väiksem paindumine. V-toestus ehk kaks V-kujulist diagonaalset tuge paiknevad kahest ülemisest postide ja tala vahelistest nurgast ja ühendub alumise horisontaalse tala keskpunkti. Sarnase tööpõhimõttega toimib ka tagurpidi V-toestus. Sellised toestussüsteemid on head survetugevuse suurendamiseks. Hamakareem, Madeh Izat. "What are the Types of Frame Structures?". The Constructor. Vaadatud 13.04.2022. Haseeb, Jamal (2. mai 2017). "Frame Structures - Types of Frame Structures". About Civil Engineering. Designing Buildings (30. märts 2022). "Braced frame structures". Designing Buildings.
Heino Kallaste

Heino Kallaste (sünninimega Heino Petrov; 12. detsember 1924 Koonu – 30. september 1991 Tallinn) oli Vinni näidissovhoostehnikumi direktor aastatel 1959–1987. Heino Kallaste, toonase nimega Petrov, astus 1941. aastal vabatahtlikult hävituspataljoni, kuhu ta läks Väike-Maarjast juba 17-aastase koolipoisina . Oli alates 1945. aastast NLKP liige. 27. juulist 1942 kuni 1946 teenis ta Punaarmees, osales Suures Isamaasõjas: Kalininis, Leningradis, Teisel Balti rindel, laskurrühma komandör (Uljanovski oblastis). Ta on lõpetanud Eestimaa Kommunistliku Partei Keskkomitee juures parteikooli (1950), NLKP Keskkomitee juures asuva Kõrgema Hariduskooli (1957), Eesti Põllumajandusakadeemia (1969). Rakvere MTS-i poliitikaosakonna juhataja asetäitja (1950–1951), Väike-Maarja piirkonna täitevkomitee esimees (1951–1952, 1953–1955 ja 1957–1959). Õitsengu kolhoosi esimees (1955-1957). 1970. aastal oli NSVL Ülemnõukogu (Rahvuste Nõukogu) saadik Eesti NSV VIII lõunapoolsest valimisringkonnast nr 473. Samuti NLKP XXIII kongressi delegaat. Kallaste verised teod ei piirdu vaid sõjaajaga. Tema hingel on ühe poisi mõrv. Purjus peaga haaranud ta kolleegi relvakapist revolvri ja tulistanud ulakust teinud noormehe selga. Kallaste kui tuntud partei- ja sovhoosijuht pesti sellest mõrvast puhtaks ja kaasosaline sai kogu koorma enda kraesse . Ametliku versiooni järgi tulistas kohalik katlakütja noormeest selga ja too jooksis verest tühjaks. Heino Kallaste määrati Vinni Näidissovhoostehnikumi direktoriks 13. mail 1959 . 1980. aastal andis ta välja brošüüri, mis tutvustas Tööpunalipu ordeniga NLKP XXV kongressi nimelist Vinni Näidissovhoostehnikumi / Ордена Трудового Красного Знамени Винниский опорно-показательный совхоз-техникум имени XXV сьезда КПСС. Sotsialistliku töö kangelane (1965). Kaks Lenini ordenit Oktoobrirevolutsiooni orden Isamaasõja II järgu orden Punatähe orden Tööpunalipu orden Austuse märk Rahvamajanduse Saavutuste Näituse medalid (kaks kuldmedalit ja üks hõbemedal) 2016. aastal püstitati talle Vinnis ausammas Anti Poolamets (28. juuli 2016). "Kas ajaloomälu on tönts?". Virumaa-Teataja. "Heino Kallaste nimi mälestuskivil kiskus lahti vanad haavad". Virumaa-Teataja. 13. august 2016. Märt Ots (25. september 2015). "Vabariigi kunagise suurima sovhoosi auks lüüakse järgmisel nädalal tantsu". Virumaa-Teataja.